Galgauska (stacija)
Šis raksts ir par dzelzceļa staciju. Par ciemu skatīt rakstu Galgauska. Galgauska bija pieturas punkts līnijā Ieriķi—Gulbene starp Tirzas staciju un Kamaldas pieturu. Tas atradās Gulbenes novada Galgauskas pagastā nepilnu kilometru uz ziemeļiem no Galgauskas ciema. Bijušo pieturu ar Galgauskas ciemu savieno neliels autoceļš; mūsdienās tas turpinās Galgauskas muižas virzienā. Blakus pieturai atrodas nodegusi dzelzceļnieku dzīvojamā māja. Pasažieru nojume bija otrpus dzelzceļam, tā nav saglabājusies, tāpat kā perons.